CELEX: 62012CN0026
Language: da
Date: 2012-01-18 00:00:00
Title: Sag C-26/12: Anmodning om præjudiciel afgørelse indgivet af Gerechtshof te Leeuwarden (Nederlandene) den 18. januar 2012 — fiscale eenheid PPG Holdings BV cs mod Inspecteur van de Belastingdienst/Noord/kantoor Groningen

31.3.2012   
            
            
               DA
            
            
               Den Europæiske Unions Tidende
            
            
               C 98/16
            
         Anmodning om præjudiciel afgørelse indgivet af Gerechtshof te Leeuwarden (Nederlandene) den 18. januar 2012 — fiscale eenheid PPG Holdings BV cs mod Inspecteur van de Belastingdienst/Noord/kantoor Groningen
   (Sag C-26/12)
   2012/C 98/24
   Processprog: Nederlandsk
   
      Den forelæggende ret
   
   Gerechtshof te Leeuwarden
   
      Parter i hovedsagen
   
   
      Sagsøger: fiscale eenheid PPG Holdings BV cs
   
      Sagsøgt: Inspecteur van de Belastingdienst/Noord/kantoor Groningen
   
      Præjudicielle spørgsmål
   
   
               1)
            
            
               Kan en afgiftspligtig person, som i henhold til den nationale pensionslovgivning har oprettet en særskilt pensionsfond for at sikre nuværende og forhenværende tilsluttede arbejdstageres pensionsrettigheder, i henhold til artikel 17 i direktiv 77/388/EØF (1) (artikel 169 og 169 i direktiv 2006/112/EF) (2) fradrage den moms, han er blevet faktureret for ydelser, der er blevet leveret til ham i forbindelse med gennemførelsen af den nævnte pensionssikring, herunder driften af fonden?
            
         
               2)
            
            
               Er en pensionsfond, der er oprettet med det formål at skabe pensionsydelser med så lave omkostninger som muligt for de fonden tilsluttede personer, hvorved der af de tilsluttede eller i deres navn føres kapital til pensionsfonden, hvor den investeres, og hvorved udbyttet af indskuddene udloddes til de tilsluttede, omfattet af begrebet »investeringsforeninger, således som disse er fastsat af medlemsstaterne« i artikel 13, punkt B, litra c), nr. 6), i direktiv 77/388/EØF (artikel 135, stk. 1, litra g), i direktiv 2006/112/EF?
            
         
      (1)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1).
   
      (2)  Rådets direktiv 2006/112/EF af 28.11.2006 om det fælles merværdiafgiftssystem (EUT L 347, s. 1).